钦定古今图书集成/明伦汇编/氏族典/第634卷 > 《金史》 > 乌古论蒲鲁虎
## 钦定古今图书集成/明伦汇编/氏族典/第634卷 > 《金史》 > 乌古论蒲鲁虎

按《金史乌古论蒲鲁虎传》：蒲鲁虎父当海，国初有功。
蒲鲁虎通契丹大小字，娶宋王宗望女昭宁公主什
古，熙宗初为护卫，改牌印，常侍左右，转通进，袭父谋
克，再迁临海军节度使，改卫州防御使。海陵赐食内殿，谓之曰：“卫州风土甚佳，勿以防御为降也。”对曰：“颇
闻卫州官署不利守者。”即日改汾阳军节度使，赐衣
服、佩玉带剑。入为太子詹事。卒，年四十一。海陵亲临
哭之，后妃皆吊祭，赙赠甚厚。有司给丧事。赠特进、驸
马都尉。